**PREACORD SOBRE L’HORARI ESPECIAL DEL SERVEI D’ATENCIÓ, RECUPERACIÓ I ACOLLIDA (SARA)**

El grup de negociació de l’Institut Municipal de Serveis Socials, derivat de la mesa de funcionaris de l’Ajuntament de Barcelona i amb la representació de personal laboral de l’esmentat instituts, en reunió mantinguda el 22 de desembre, després d’un període de negociació en matèria dels horaris del personal adscrit al servei de Recuperació i Acollida pre acorda la nova regulació dels horaris que els regiran una vegada es ratifiqui l’acord, en els termes que tot seguit s’indica.

1. L’horari del personal tècnic i administratiu del Servei d’Atenció, Recuperació i Acollida (SARA) es realitzarà de la següent manera:
	* Horari 1: Es realitzarà mitjançant permanència obligada en horari de matí els dimarts i dijous de 9.00h a 15.00h, els dilluns de 12.00h a 14.00h i de 15.00h a 19.00h, els dimecres de 15.00h a 19.00h i els divendres de 9.00h a 14h.
	* Horari 2: Es realitzarà mitjançant permanència obligada en horari de matí els dilluns i dimecres de 9.00h a 15.00h, els dimarts de 12.00h a 14.00h i de 15.00h a 19.00h, els dijous de 15.00h a 19.00h i els divendres de 9.00h a 14.00h.

El temps restant fins a completar la jornada mensual es realitzarà per tots els horaris de matí i tarda de manera flexible de dilluns a dijous entre les 7.30h i 20.00h, i els divendres de 7.30h a 16.00h en aquells trams que estiguin fora del marge de permanència obligada establert a l’horari assignat.

1. En cas de permanència en jornada matí i tarda hi haurà una interrupció màxima d’una hora obligatòria per dinar, interrupció que en cap cas computarà com a treball efectiu. No obstant, si efectivament no es fa la interrupció, hi haurà una mínima de 30 minuts que en cap cas computarà com a treball efectiu.
2. Com a model organitzatiu l’atenció, tant individual com grupal, es fixarà en horari d’obligada permanència al centre segons els horaris establert , garantint no excedir l’horari de permanència obligada.
3. S’estableix la reducció horari establerta al punt 11.1. de l’acord de condicions de l’1 de maig al 30 de setembre i del 24 de desembre al primer dia laborable després del dia 6 de gener.

Durant el mes de maig l’horari serà l’establert al punt 1.

De data 1 de juny a 30 de juny i de 1 de setembre a 30 de setembre, la prestació de servei serà en horari de 3 dies en horari de matí de 9h a 15h, divendres de 9h a 14h  i 1 dia de tarda de 15h a 19h.

De data 1 de juliol al 31 d’agost i del 24 de desembre al primer dia laborable després del dia 6 de gener el servei es prestarà en horari de matí de dilluns a dijous de 9h a 15h i divendres de 9h a 14h.

El model de prestació de servei que requereixi treballar dues tardes el mes de maig i d’una tarda en el mes de juny i setembre es compensarà amb 5 dies i també s’estableix una reducció addicional de 3 dies per la realització de l’horari especial la resta de mesos, dies que es gaudiran d’acord amb les necessitats del servei.

1. S’estableix la possibilitat de gaudir de forma voluntària i anual de la meitat dels dies de compensació establerts al punt 4. mitjançant el sistema de recuperació horària en la part flexible de la jornada d’un còmput total anual de 30 hores i en franges mínimes d’1 hora.
2. Addicionalment s’acorda que els dies 24 i 31 de desembre el servei SARA romandrà tancat.
3. Per a garantir l’efectivitat de l’horari que s’acorda, la ultima cita es programarà 60 minuts abans de la finalització de l’horari de permanència obligatòria
4. L’horari del servei serà de dilluns a dijous de 8h a 20h i els divendres de 8.00h a 15.00h.
5. L’horari d’atenció a les urgències en el servei serà: de dilluns a dijous, de 9h a 17h i divendres, de 9h a 13h.
6. Per Nadal i Setmana Santa s'estableixen dos torns de lliurança, de quatre dies laborables per d'ells, segons el que estableix l’acord general de condicions de treball a l’article 15.2.
7. Les vacances es gaudeixen, amb caràcter general i d'acord amb les necessitats del servei durant els mesos de juliol a setembre, preferentment els mesos de juliol i agost. Per a la correcta planificació de les vacances aquestes s'aprovaran, prèvia sol·licitud dels interessats, amb una antelació de tres mesos previs al període general de gaudiment, segons el que estableix l’acord general de condicions de treball.
8. Pel personal amb jornada simplificada a extingir així com pel personal amb reducció de jornada per conciliació familiar s’acorda mantenir els horaris i flexibilitats marcats a l’acord de condicions amb caràcter general, inclosos els períodes de reducció horària.
9. La utilització de les hores d’afers propis amb caràcter recuperable seguirà els criteris generals de l’acord i per tant es farà de comú acord amb el comandament immediat, tenint en compte les necessitats del servei i en fraccions mínimes de 30 minuts diaris i màximes de cinc. La recuperació es realitzarà abans que finalitzin els dos mesos següents al mes en què han estat utilitzades, de comú acord amb la prefectura i en fraccions mínimes de 30 minuts.

Amb caràcter general aquestes hores no es gaudiran en horari de tarda, sense perjudici que es pugui canviar la tarda per necessitats sobrevingudes. En els casos excepcionals i sobrevinguts que impossibilitin fer un canvi de tarda en una setmana, es podran excepcionalment agafar hores d’afers propis amb caràcter recuperable, amb l’obligació de retornar aquestes en horari de tarda. La recuperació es realitzarà abans que finalitzin els dos mesos següents al mes en què han estat utilitzades, de comú acord amb el comandament immediat la prefectura i en fraccions mínimes de 30 minuts.

La recuperació d’hores que s’estableix en aquest article no podrà realitzar-se dins de l’interval de migdia previst per dinar en cada règim de prestació horària, excepte per al personal acollit al règim especial d’utilització de 80 hores trimestrals per motius de conciliació familiar.

Es vetllarà pel manteniment d’un equilibri acurat entre la preservació de les hores de flexibilitat i la prestació del servei públic , si la preservació d’aquest equilibri provoca la reiteració en la denegació, sobre tot pel que fa a la recuperació de les hores es tractar la problemàtica en la comissió de seguiment.

1. En el moment que el servei disposi de més sales i/o espais per realitzar visites en el mateix o altres equipaments, o i es modifiquin els criteris generals en matèria de jornada i horaris generals o i especials, es tractarà en el si d’aquest grup la viabilitat de modificar el present acord pel que fa a l’articulació del sistema de matins i tardes i de manera acord amb les necessitats de servei que es presta.
2. En el termini de 1 mes, a partir d’aquesta data, es negociarà i definirà el procés de mobilitat entre els llocs de treball de Servei d’atenció Recuperació i Acollida (SARA) i als Punts d’Informació i Atenció a les Dones (PIAD) atès l’establert l’Acord del Comitè d’Empresa de l’Ajuntament de Barcelona sobre l’aplicació al personal subrogat adscrit als serveis esmentats de l’Acord regulador de les condicions de treball dels empleats públics de l’Ajuntament de Barcelona.
3. Pel que fa a les ratios entre l’atenció directa i les tasques de gestió que poden afectar als horaris, actualment s’està desenvolupant una proposta, en el marc del grup de treball per l’avaluació dels riscos psicosocials del servei, que analitzarà la situació actual i establirà les ratios més adients per tal d’assolir els objectius del servei.
4. La resta de condicions aplicables al règim horari són les que es regulen amb caràcter general pel personal municipal. Les qüestions d’interpretació que es puguin suscitar es resoldran en el si de la Comissió de Seguiment.

Per l’Administració Pels sindicats